《立秋后三日雨中泛湖》
清代·梁启心

濛濛湿翠满重湖，一棹中流乍有无。凉意十分归枕簟，秋声几点到菰芦。

水花带雨弄姿态，风柳牵船成画图。我与鸥盟幸无负，笑他堀堁羡莼鲈。

作者简介：（1695—1758）清浙江杭州人，初名诗南，字首存，一字蔎林。早年与弟梁诗正自相师友。乾隆四年进士。授编修。乞归。与厉鹗等结社倡和。晚年，诗社同仁均已去世，惟与杭世骏等数人为友。有《南香草堂诗集》。